SL Uradni list Evropske unije C 356/2

Obvestilo osebam, za katere veljajo omejevalni ukrepi iz Sklepa Sveta 2011/486/SZVP, kakor se izvaja z Izvedbenim sklepom Sveta 2014/701/SZVP, in Uredbe Sveta (EU) št. 753/2011, kakor se izvaja z Izvedbeno uredbo Sveta (EU) št. 1057/2014, o omejevalnih ukrepih zaradi razmer v Afganistanu

2014/C 356/02

Osebe, navedene v Prilogi k Sklepu Sveta 2011/486/SZVP (1), kakor se izvaja z Izvedbenim sklepom Sveta 2014/701/SZVP (2), in v Prilogi I k Uredbi Sveta (EU) št. 753/2011 (3), kakor se izvaja z Izvedbeno uredbo Sveta (EU) št. 1057/2014 (4), o omejevalnih ukrepih zaradi razmer v Afganistanu, obveščamo:

Resolucija 1988 (2011), ki jo je sprejel Varnostni svet Združenih narodov, uvaja omejevalne ukrepe proti posameznikom in subjektom, ki so bili pred datumom sprejetja te resolucije označeni za talibane, ter proti drugim posameznikom, skupinam, podjetjem in subjektom, povezanim z njimi, kakor je določeno v oddelku A („Posamezniki, povezani s talibani“) in oddelku B („Subjekti ter druge skupine in podjetja, povezani s talibani“) prečiščenega seznama odbora, ustanovljenega v skladu z resolucijama 1267 (1999) in 1333 (2000), kot tudi proti drugim posameznikom, skupinam, podjetjem in subjektom, povezanim s talibani.

Odbor Varnostnega sveta, ustanovljen v skladu z odstavkom 30 Resolucije Varnostnega sveta Združenih narodov 1988 (2011), je 11. februarja, 18. marca, 16. maja, 30. julija in 20. avgusta 2014 spremenil in posodobil seznam posameznikov, skupin, podjetij in subjektov, za katere veljajo omejevalni ukrepi.

Zadevne osebe lahko zahtevek za ponovno preučitev odločitve o njihovi uvrstitvi na seznam ZN pošljejo kadar koli skupaj z dokazili odboru ZN, ustanovljenemu na podlagi odstavka 30 RVSZN 1988 (2011). Zahtevo je treba poslati na naslov:

United Nations – Focal point for delisting Security Council Subsidiary Organs Branch Room TB-08045D United Nations New York, NY 10017 UNITED STATES OF AMERICA Tel. +1 9173679448 Faks +1 2129631300/3778 E-naslov: delisting@un.org Več informacij: http://www.un.org/sc/committees/1988/index.shtml

Na podlagi odločitve ZN se je Svet Evropske unije odločil, da je treba osebe iz navedene resolucije vključiti na seznam oseb, skupin, podjetij in subjektov, za katere veljajo omejevalni ukrepi, določeni v Sklepu 2011/486/SZVP in Uredbi (EU) št. 753/2011. Razlogi za uvrstitev oseb na seznam so navedeni v ustreznih vnosih v Prilogi k Sklepu in Prilogi I k Uredbi.

Zadevne osebe obveščamo, da pri pristojnih organih zadevne države članice oziroma zadevnih držav članic (glej spletne strani, navedene v Prilogi II k Uredbi (EU) št. 753/2011) lahko zaprosijo, da se jim dovoli uporaba zamrznjenih sredstev za nujne potrebe ali natančno določena plačila (glej člen 5 Uredbe).

Zadevne osebe lahko zahtevo za ponovno preučitev odločitve o vključitvi na navedeni seznam skupaj z dokazili pošljejo Svetu, in sicer na naslov:

Svet Evropske unije Generalni sekretariat DG C 1C Rue de la Loi/Wetstraat 175 1048 Bruxelles/Brussel BELGIQUE/BELGIË E-naslov: sanctions@consilium.europa.eu

Obenem zadevne osebe obveščamo, da lahko odločitev Sveta izpodbijajo pred Splošnim sodiščem Evropske unije v skladu s pogoji iz drugega odstavka člena 275 ter četrtega in šestega odstavka člena 263 Pogodbe o delovanju Evropske unije.

(1) UL L 199, 2.8.2011, str. 57.

(2) UL L 293, 9.10.2014, str. 37.

(3) UL L 199, 2.8.2011, str. 1.

(4) UL L 293, 9.10.2014, str. 1.